《走笔答蒋慰功见邀》
明代·李之世

平生不饮酒，三酌即颓然。有时倾一石，白眼望青天。

浊醪有妙倾，可以对少年。公子雅敬客，高馆张华筵。

玉盘贮霜蕤，朵朵压金钱。殷勤枉惠好，飞翰洒瑶笺。

但能对绿蚁，我来瓮底眠。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。